**1. pielikums**  
publiskajai apspriedei

(identifikācijas Nr. IeM VP 2021/36A)

**VALSTS POLICIJAS**

Plānotajam iepirkumam

**“Specializētās tehnikas iebūve pārvietojamās laboratorijās (mikroautobusos)”**

(identifikācijas Nr. IeM VP 2021/36A)

## 

## Pretendentu atlases (kvalifikācijas) prasības un atlasei iesniedzamie dokumenti

|  |  |  |
| --- | --- | --- |
| **Punkts** | **Prasība** | **Dokuments, kas apliecina prasības izpildi** |
| **Atbilstība profesionālās darbības veikšanai** | | |
|  | Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.  Ja Pretendents ir piegādātāju apvienība, prasība jāizpilda katram piegādātāju apvienības dalībniekam. | **1.1.** Par Latvijas Republikā reģistrētu Pretendentu reģistrāciju atbilstoši normatīvo aktu prasībām, Komisija pārbaudīs informāciju Uzņēmumu reģistra publiski pieejamā datubāzē;  **1.2.** Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām un lai tas izpildītu Starptautisko un Latvijas Republikas nacionālo sankciju likuma 11.1 panta pirmās daļas prasības, jāiesniedz kompetentas institūcijas izziņas par Pretendenta amatpersonām un patiesā labuma guvējiem, kā arī apliecinājums, ka uz piedāvājuma iesniegšanas brīdi izziņā norādītā informācija joprojām ir aktuāla. |
| **Tehniskās un profesionālās spējas** | | |
|  | Pretendents iepriekšējo 3 (trīs) gadu *(2018., 2019., 2020. un 2021. gadā līdz piedāvājuma iesniegšanas brīdim)* laikā ir izpildījis vismaz 1 (vienu) pirmās vai otrās kategorijas transportlīdzekļa individuālu pārbūvi. Transportlīdzekļa pārbūvei jābūt reģistrētai Ceļu satiksmes drošības direkcijā (vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām).  Ja piedāvājumu iesniedz piegādātāju apvienība, prasība jāizpilda vismaz vienam no piegādātāju apvienības biedriem. | **2.1. Pretendenta pieredzes apliecinājums**, kas noformēts saskaņā ar Nolikuma 4. pielikumā noteikto formu;  **2.2.** **Izdruka un/vai apliecinājums** no Ceļu satiksmes drošības direkcijas (vai līdzvērtīga reģistra ārvalstīs, iesniedzot Pretendenta apliecinātu tulkojumu latviešu valodā) par transportlīdzekļa pārbūves reģistrāciju;  **2.4.** Komisijai ir tiesības ziņas pārbaudīt, sazinoties ar norādīto pakalpojuma saņēmēja kontaktpersonu. |
|  | Pretendenta rīcībā ir sekojoši speciālisti:   * 1. Speciālists darbam ar aukstuma (kondicionēšanas) iekārtām;   2. sertificēts elektrospeciālists;   3. tehniskais speciālists, kurš ir tiesīgs veikt videonovērošanas sistēmas uzstādīšanu un apkalpošanu. | **3.1.** Dokumentācija (**sertifikāti vai citi dokumenti)**, kas apliecina atbilstību 3. punktā minēto speciālistu kvalifikācijai. |
|  | Ja Pretendents iepirkuma līguma izpildē paredz balstīties uz citu personu tehniskajām un profesionālajām iespējām, Pretendents to norāda piedāvājumā pievienojot aizpildītu un parakstītu Nolikuma 5. pielikumu “Apakšuzņēmēju saraksts”. Lai apliecinātu kvalifikāciju, Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgā kvalifikācija ir nepieciešama. | |
|  | Pretendentam jānorāda informācija par visiem apakšuzņēmējiem, kurus plāno piesaistīt līguma izpildē.  Ar apakšuzņēmēju ir saprotama Pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei. | **5.1.** Ja Pretendents iepirkuma līguma izpildē plāno piesaistīt apakšuzņēmējus, Pretendents to norāda piedāvājumam pievienojot aizpildītu un parakstītu Nolikuma 5. pielikumu;  **5.2.** Katra apakšuzņēmēja apliecinājums vai vienošanās par tā gatavību veikt tam izpildei nododamo līguma daļu. |